## Zaključak Agencije za zaštitu tržišnog natjecanja klasa UP/I-030-02/2001-01/21 od 9. srpnja 2002.

### NN 86/2002 (19.7.2002.), Zaključak Agencije za zaštitu tržišnog natjecanja klasa UP/I-030-02/2001-01/21 od 9. srpnja 2002.

# AGENCIJA ZA ZAŠTITU TRŽIŠNOG NATJECANJA

1438

Na teme­lju članka 27. stavka 1. i članka
29. stavka 1. Zakona o zaštiti tržišnog natjeca­nja (»Narodne novine«, br.
48/95, 52/97 i 89/98) i članka 219. stavka 1. i 2. Zakona o općem upravnom
postupku (»Narodne novine«, br. 53/91 i 103/96) radi isprav­lja­nja pogreške u
rješe­nju, ravnate­lj Agencije za zaštitu tržišnog natjeca­nja po službenoj dužnosti
donosi s­ljedeći

## ZAKLJUČAK

1. U rješe­nju Agencije za zaštitu tržišnog
natjeca­nja, klasa: UP/I-030-02/2001-01/21 urbroj: 580-02-02-07-118, od 1. srp­nja
2002., isprav­lja se sljedeća greška:

–
U obrazlože­nju rješe­nja, točka VI., stranica 13., prvo poglav­lje, umjesto:
Podnosite­lj zahtjeva, poduzetnik Lallemand Inc. stavio je, sukladno članku
114. stavku 4. ZUP-a, zahtjev za naknadu troškova nastalih sudjelova­njem u
postupku u iznosu od 615.000,00 kuna, od če­ga 5.000,00 kuna za izdava­nje rješe­nja
kojim se okončava postupak pred Agencijom, te 610.000,00 kuna za opravdane troškove.

mora
stajati:

Podnosite­lj zahtjeva, poduzetnik
Lallemand Inc. stavio je, sukladno članku 114. stavku 4. ZUP-a, zahtjev za
naknadu troškova nastalih sudjelova­njem u postupku u iznosu od 615.000,00
kuna, od če­ga 5.000,00 kuna za izdava­nje rješe­nja kojim se okončava postupak
pred Agencijom, te 610.000,00 kuna za opravdane troškove, odnosno troškove
pravnog zastupa­nja u smislu tarifnog broja 10., 21., 7., 42. i 50. Tarife o
nagradama i naknadi troškova za rad odvjetnika (»Narodne novine« br 69/93,
87/93, 16/94 i 11/96). Agencija je opravdane troškove utvrdila na teme­lju
zahtjeva podnosite­lja, te miš­lje­nja Hrvatske odvjetničke komore, od 27. lip­nja
2002., zaprim­ljenog u svrhu tumače­nja primjene Tarife o nagradama i naknadama
troškova za rad odvjetnika u svezi upravnog postupka koji se vodi pred
Agencijom, iz koje­g proizlazi da se u procje­njivim predmetima podnesci iz
tarifnog broja 20. točka 2. kao i zastupa­nje na ročištima iz tarifnog broja
21. rečene Tarife, tarifiraju sukladno tarifnom broju 7. točka 1. Tarife,
odnosno tarifiraju se prema vrijednosti predmeta.

2. Ispravak iz točke 1. izreke ovog zak­ljučka
bit će upisan u izvornik rješe­nja u obliku bi­lješke.

Obrazlože­nje

Rješe­njem Agencije za zaštitu tržišnog
natjeca­nja (da­lje: Agencija), klasa: UP/I-030-02/2001-01/21, urbroj:
580-02-01-07-118, od 1. srp­nja 2002., okončan je postupak utvrđiva­nja narušava­nja
slobodnog tržišnog natjeca­nja, pokrenutog teme­ljem zahtjeva podzetnika
Lallemand Inc., sa sjedištem u Kanadi, H1W 2N8, 1620 Préfontaine, Montréal,
Quebec, zastupanog po punomoćniku, Alekseju Miškoviću, odvjetniku iz Odvjetničkog
društva Travaš  i partneri, Jurkovićeva
24, protiv poduzetnika Kvasac d.o.o. za proizvod­nju prehrambenih proizvoda, sa
sjediš­tem u Prigorju Brdovečkom, Prudnice, Prudnička 98, zastupanog po punomoćnici
Dini Korper Žemva, odvjetnici iz Odvjetničkog društva Korper & Haramija, sa
sjedištem u Zagrebu, Prilaz Gjure Deželića 16, te povezanog društva – majke
Compagnie des Levures Lesaffre S.A., sa sjedištem u Republici Francuskoj, Rue
Gabriel Péri 137, 59700 Marcq-en-Baroeul, i poduzetnika Podravka d.d.
prehrambena industrija, sa sjedištem u Koprivnici, Ulica Ante Starčevića 32,
zastupanog po punomoćniku Mladenu Markoču, odvjetniku iz Odvjetničkog društva
Bogdanović & Dolički, sa sjedištem u Zagrebu, A. von Humboldta 4b.

Naknadnim
uvidom u sadržaj istog, utvrđeno je da je, u točki VI. obrazlože­nja rješe­nja,
na stranci 13. rješe­nja, na kraju prvog poglav­lja, zbog elektronske greške
ispušten dio poglav­lja koji se odnosi na primjenu Tarife o nagradama i
naknadama troškova za rad odvjetnika u upravnom postupku pred Agencijom.

S
obzirom na navedeno, te da je riječ o očitoj i nenamjernoj greški, na teme­lju članka
219. stavka 1. i 2. Zakona o općem upravnom postupku, odlučeno je kao u točkama
1. i 2. izreke ovog zak­ljučka.

UPUTA O PRAVNOM LIJEKU

Protiv ovog zak­ljučka nije dopuštena žalba,
ali nezadovo­ljna stranka može pokrenuti upravni spor pred Upravnim sudom
Republike Hrvatske u roku od trideset (30) dana od dana dostave ovog zaključka.

Klasa:
UP/I-030-02/2001-01/21
Urbroj: 580-02-02-07-122
Zagreb, 9. srp­nja 2002.

Ravnate­lj
**mr. sc. Hrvoje Momčinović, v. r.**

Ostalo, NN 86/2002-1438